open-index/open-wikipedia-markdown huggingface dataset:
מסיבת הרווקות

"**מסיבת הרווקות**" הוא סינגל שהוקלט על ידי הזמרת הישראלית עדן בן זקן. את השיר הוציאו ב-2 ביולי 2024 לאור חברות התקליטים שרית הפקות והליקון ארומה מיוזיק כסינגל שלא מתוך אלבום אולפן. באות היום הופץ גם השיר "100 קילומטר".

## על השיר
"מסיבת הרווקות" נכתב והולחן על ידי בן זקן, רותם חן, משה בן אברהם ואופק יקותיאל. השניים האחרונים הפיקו אותו מוזיקלית. השיר מתאר הכנות למסיבת רווקות עם דגש על שמחה, אהבה, והתלהבות רבה לקראת האירוע המיוחד. ההכנות כוללות השכרת וילה ותיאור האווירה השמחה המלווה את המפגש בין החברות הקרובות. הדוברת מדגישה את המועד הקרוב של החתונה, שבו הכלה תישבע אמונים ב"[שמלה] לבנה". ההכנות הקפדניות יוצרות תחושה של השקעה ורצון לחגוג את הרגע המשמעותי בצורה יוצאת דופן.

בהמשך השיר מתוארת מסיבה פרועה עם משקאות חריפים, ריקודים ואווירה שמחה. עם זאת, בבוקר שאחרי, מתוארת תחושת בלבול ואובדן זיכרון לגבי אירועי הלילה. הסיום משקף את האחדות והכיף הקולקטיבי של כל המשתתפות.

## מיקומי שיא

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אופק יקותיאל
קטגוריה:שירים שנכתבו על ידי משה בן אברהם
קטגוריה:שירים שנכתבו על ידי עדן בן זקן
קטגוריה:שירים שהולחנו על ידי אופק יקותיאל
קטגוריה:שירים שהולחנו על ידי משה בן אברהם
קטגוריה:שירים שהולחנו על ידי עדן בן זקן
קטגוריה:שירים שהופקו על ידי אופק יקותיאל
קטגוריה:שירים שהופקו על ידי משה בן אברהם
קטגוריה:שירים על נישואים
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
מיכאל אלעד

**מיכאל (מיקי) אלעד** (נולד ב-10 בדצמבר 1963) הוא מדען מחשב ישראלי, פרופסור למדעי המחשב בטכניון.

## ביוגרפיה
מיכאל אלעד קיבל את שלושת תאריו האקדמיים בפקולטה להנדסת חשמל של הטכניון: תואר ראשון ב-1986 תואר שני ב-1988 ותיאר דוקטור ב-1997. עבודת המוסמך שלו, בהנחיית פרופ' דוד מלאך, עסקה באלגוריתמים לדחיסת וידאו. עבודתה הדוקטור שלו, בהנחיית פרופ' אריה פויאר, עסקה באלגוריתמים לסופר-רזולוציה .

בשנים 1997–2001 עסק במחקר תעשייתי במעבדות חברת HP. בשנים 2001–2003 עבד כחוקר באוניברסיטת סטנפורד. בשנת 2003 הצטרף כמרצה בכיר לסגל הפקולטה למדעי המחשב בטכניון. בשנת 2007 מונה לפרופסור חבר ובשנת 2010 מונה לפרופסור מן המניין. תחומי העניין שלו הם עיבוד אותות עיבוד ותמונה ולמידה חישובית, והוא מתמקד במחקריו בבעיות היפוך , בייצוגים דלילים , בלמידה עמוקה ובמודלים גנרטיביים בבינה מלאכותית. שימש כעורך בכתבי עת מדעיים (IEEE-TIP, IEEE-TIT, ACHA, IEEE-SPL). בשנים 2016–2021 שימש עורך ראשי בכתב העת SIAM-Imaging-Sciences (SIIMS), שהוא הבמה המרכזית לפרסומים בנושאי מתמטיקה שימושית ליישומי עיבוד תמונה.

בשנת 2010 יצא לאור בהוצאת שפרינגר ספרו "Sparse and Redundant Representations: From Theory to Applications in Signal and Image Processing".

בשנת 2012 נבחר כעמית IEEE. בשנת 2018 נבחר כעמית SIAM. בשנת 2021 זכה בפרס ויצמן למחקרים במדעים מדויקים. בשנת 2024 זכה בפרס רוטשילד ונבחר כחבר האקדמיה הלאומית הישראלית למדעים.
.

## קישורים חיצוניים

* מיכאל אלעד, באתר הטכניון 

* 
* 

## הערות שוליים

קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל הטכניון: מדעי המחשב
קטגוריה:עמיתי IEEE
קטגוריה:עמיתי SIAM
קטגוריה:חברי האקדמיה הלאומית הישראלית למדעים
קטגוריה:זוכי פרס ויצמן
קטגוריה:זוכי פרס רוטשילד
קטגוריה:ישראלים שנולדו ב-1963
נשמה (אלבום)

**נשמה** הוא אלבום האולפן השני של המוזיקאי הישראלי לירון עמרם. הוא יצא לאור ב-18 בדצמבר 2024 בהוצאה עצמית של עמרם.

## הרכב ותהליך יצירה
האלבום כולל 8 שירים שנכתבו, הולחנו ועובדו על ידי עמרם והופק מוזיקלית בשיתוף פעולה עם רועי אביטל, אורי שוחט, עמיחי הלל, וצליל קליפי. האלבום יצא לאחר עבודה של 3 שנים.

### השירים
השיר "דיכאון של קיץ" נכתב והולחן עם צליל קליפי בסוף תקופת הקורונה. שיר הנושא "נשמה" נכתב על ידי עמרם ועמיחי הלל, והופק מוזיקלית עם מיכאל כהן. השיר עוסק בנשמה ובגורלם של הלוחמים, תוך שימוש במונחים מהמקורות. את השיר "נשמה" מלווים הרכב כלי מיתר בניצוחו של אייל מזיג, עם נגנים כמו חן שנהר ואבנר קלמר בכינורות, גליה חי בויולה ויועד ניר בצ'לו. השיר "אין לאן ללכת" נכתב בתחילת שנת 2024 מתוך התמודדות עם התקופה המורכבת בישראל בצל מלחמת חרבות ברזל ומתאר חוויות אישיות.

השיר "מלחמות" חותם את האלבום ונפתח בהקלטות משידורי אקטואליה ממלחמת חרבות ברזל. מילותיו נכתבו על ידי המשורר שלומי חתוכה והולחנו על ידי עמרם.

## רשימת רצועות
* כל השירים נכתבו, הולחנו והופקו על ידי לירון עמרם, אלא אם צוין אחרת.

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים בהוצאה עצמית
דניאל קריצ'בסקי

**דניאל קריצ'בסקי** (נולד ב-12 באפריל 2004) הוא שחיין ישראלי, אלוף ישראל (2024) במשחה ל-200 מטר חופשי, אלוף ישראל בבריכת 25 מטר (2024) במשחים ל-100 מטר חופשי, 200 מטר חופשי ו-100 מטר פרפר ושיאן ישראל בבריכת 25 מטר במשחה ל-100 מטר חופשי ו-200 מטר חופשי.

## ביוגרפיה
קריצ'בסקי מתאמן בקבוצת הפועל עירוני הוד השרון בהדרכתו של ניקיטה שקילנקו.

### 2022
#### אליפות אירופה לנוער
באליפות אירופה לנוער שנערכה באוטופן, רומניה בתחילת יולי 2022 הוא סיים במקום שישי במשחה ל-50 מטר פרפר בתוצאה של 24.37 שניות, בשלב חצי הגמר הוא קבע שיא אישי חדש של 24.30 שניות ובמקום שביעי במשחה ל-100 מטר פרפר בתוצאה של 54.04 שניות, בשלב חצי הגמר הוא קבע שיא אישי חדש של 53.92 שניות.

### 2024
#### אלוף ישראל
באליפות ישראל שנערכה בווינגייט בתחילת אוגוסט 2024 הוא זכה ב-3 מדליות, 1 מכל סוג. מדליית זהב במשחה ל-200 מטר חופשי בתוצאה של 1:49.18 דקות, לפני גל כהן גרומי מהפועל ירושלים (1:49.20 דקות) ואור טל מהפועל בת ים (1:50.73 דקות). מדליית כסף במשחה ל-100 מטר חופשי בשיא אישי חדש של 49.54 שניות, אחרי תומר פרנקל (49.53 שניות) ולפני אלכסיי גליבינסקי (49.79 שניות), שניהם מהפועל ירושלים. מדליית ארד במשחה ל-100 מטר פרפר בתוצאה של 53.42 שניות, אחרי תומר פרנקל (52.97 שניות) וגל כהן גרומי (53.25 שניות).

#### שיאן ישראל בבריכת 25 מטר
באליפות ישראל (בריכת 25 מטר) שנערכה בווינגייט בסוף דצמבר זכה ב-4 מדליות זהב וקבע 2 שיאי ישראל חדשים ובכך היה לשחיין המצטיין של האליפות. מדליות זהב, במשחה ל-100 מטר חופשי בשיא אישי חדש של 47.15 שניות, 7 מאיות השנייה לאט מהשיא הישראלי של מירון חירותי (47.08 שניות), לפני עומר וינר ממכבי חיפה (47.60 שניות) וגל שלגל מהפועל דולפין נתניה (48.36 שניות), למחרת קפץ ראשון במשחה שליחים 4x100 מטר חופשי וקבע שיא ישראלי חדש של 46.90 שניות ובכך היה לשחיין הישראלי הראשון ששחה משחה זה מתחת ל-47 שניות. במשחה ל-200 מטר חופשי בשיא ישראלי חדש של 1:43.24 דקות, שיפור לשיא בן 3 השנים של גל כהן גרומי (1:43.45 דקות), לפני איתן בן שטרית מירושלים רבתי (1:45.03 דקות) ויואב רומנו ממכבי שוהם (1:45.63 דקות), במשחה ל-800 מטר חופשי בשיא אישי חדש של 7:51.77 דקות, לפני יונתן אחדות מהפועל ירושלים (8:03.18 דקות) ומאור גורלניק מהפועל בת ים (8:04.71 דקות) ומשחה ל-100 מטר פרפר בשיא אישי חדש של 50.86 שניות, לפני גל שלגל (52.20 שניות) ואיתי רוזנפלד ממכבי קריית ביאליק (52.93 שניות).

## שיאים אישיים
### בריכה אולימפית
* 50 מטר חופשי: 23.63 שניות (2024)
* 100 מטר חופשי: 48.96 שניות (2025)
* 200 מטר חופשי: 1:47.89 דקות (2025)
* 100 מטר פרפר: 53.42 שניות (2024)

### בריכת 25 מטר
* 50 מטר חופשי: 21.97 שניות (2024)
* 100 מטר חופשי: 46.90 שניות (2024), **[[שיאי ישראל בשחייה#בריכת 25 מטר|שיא ישראל]]**
* 200 מטר חופשי: 1:43.24 דקות (2024), **[[שיאי ישראל בשחייה#בריכת 25 מטר|שיא ישראל]]**
* 800 מטר חופשי: 7:51.77 דקות (2024)
* 100 מטר פרפר: 50.86 שניות (2024)

## קישורים חיצוניים

* דניאל קריצ'בסקי, באתר Swimrankings

קטגוריה:שחייני חופשי ישראלים
קטגוריה:אלופי ישראל בשחיית חופשי
קטגוריה:אלופי ישראל בשחיית פרפר
קטגוריה:שיאני ישראל בשחייה
קטגוריה:ישראלים שנולדו ב-2004
מעגל הגיר המודרני

**מעגל הגיר המודרני** (באנגלית: **One Potato, Two Potato**) הוא סרט דרמה אמריקאי בשחור לבן משנת 1964 בבימויו של לארי פירס, עם ברברה ברי, ברני המילטון  וריצ'רד מאליגן בתפקידים הראשיים. זה סרטו הראשון (עם קרדיט) של מאליגן.

העלילה עוסקת בגזענות וההתייחסות החברתית לנישואים בין-גזעיים. זה היה סרט מהראשונים שדנו בנושא זה ומבחינה זו הוא הקדים את הסרט נחש מי בא לסעוד שהתפרסם יותר בגלל היותו בצבע עם שחקנים ידועים.

ברברה ברי זכתה בפרס השחקנית הטובה ביותר בפסטיבל הקולנוע בקאן ביחד עם אן בנקרופט (עבור "אוכל הדלעת").

## תקציר העלילה
ג'ולי קאלן (ברברה ברי) היא אם יחידנית לאלן מרי לאחר שבעלה ג'ו (ריצ'רד מאליגן) נטש אותם כשאלן הייתה בת שנה והפסיק לתמוך בהן.

חברים מכירים לה את פרנק ריצ'רדס (ברני המילטון), רווק אפרו-אמריקאי נאה שעובד במשרד עירוני. פרנק מראה לג'ולי אהבה ואמפתיה והיא מתאהבת בו. להוריו ויליאם ומרתה יש חווה חקלאית והם מתנגדים בתוקף ליחסים האלה שעלולים לגרום רק צרות. בתחילה שומע פרנק בקול הוריו לאכזבת ג'ולי, אבל לבסוף הם מתכננים להתחתן ועושים זאת בבית העירייה ללא מוזמנים לטקס.

ג'ולי ואלן מרי עוברות לגור בחווה וכעבור זמן נולד בן לג'ולי ופרנק. הוריו של פרנק מתייחסים יפה לג'ולי ואלן.

הכל מתנהל על מי מי מנוחות עד שלפתע מופיע ג'ו ודורש משמורת על בתו. פרנק שוכר עורך דין שאומר לו כבר בהתחלה שהסיכויים קלושים. השופט אומר כי תיווצר בעיה כשתגדל הילדה בחברת שחורים ומורה על משמורת של האב.

ג'ו מגיע לקחת את בתו. אלן לא רוצה לעזוב וחושבת שג'ולי רוצה להיפטר ממנה כי הייתה ילדה רעה וחובטת בג'ולי. היא מוכנסת למכונית ובסצנה קשה היא מצמידה את פניה לשמשה האחורית וקוראת לג'ולי להרשות לה להישאר וכי תהיה ילדה טובה.

## צוות השחקנים

## הערות שוליים

## קישורים חיצוניים

*על הסרט, באתר golden globes
*סצנת החלטת השופט, באתר יוטיוב
*הוויכוח של פרנק עם הוריו, באתר יוטיוב
*הדייט של פרנק וג'ולי, באתר יוטיוב

קטגוריה:סרטי 1964
קטגוריה:סרטים אמריקאיים
קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים העוסקים בגזע ומוצא אתני
קטגוריה:סרטי דרמה רומנטית
קטגוריה:סרטי דרמה רומנטית אמריקאיים
סקוט בורצ'טה

**סקוט בורצ'טה** (באנגלית: **Scott Borchetta**; נולד ב-3 ביולי 1962) הוא מנהל אמנותי ומייסד חברת ביג משין רקורדס. הוא הקים אותה בשנת 2005, כשהחתים את טיילור סוויפט כאמנית הראשונה של החברה. בתחילת דרכו עבד עם עוד 13 אנשי מקצוע. ב-2015 הצטרף לפאנל השופטים של אמריקן איידול. הוא אייש את תפקיד זה במשך העונות ה-14 וה-15. בנוסף, בורצ'טה הוא נהג מרוצי מכוניות ספורט.

לפני עבודתו בביג משין רקורדס, היה המנהל האמנותי של דרימוורקס רקורדס ו-MCA רקורדס.

## ראשית חייו
בורצ'טה נולד בברבנק שבקליפורניה לשרי ומייק. לאורך שנות ה-70 גדל בעמק סן פרננדו שבדרום המדינה. אביו מייק עבד בקידום יצירות מוזיקליות עבור מספר חברות תקליטים בלוס אנג'לס, דוגמת קפיטול רקורדס, RCA רקורדס ומרקורי רקורדס. ב-1978, בגיל 16, עבר אביו לנאשוויל כדי להקים חברה עצמאית משלו.

## קריירה
### ההתחלה
בורצ'טה התעניין מאוד בחיי התרבות מחוץ לכותלי עיר מגוריו. לאחר שניגן בכמה להקות רוק, הוא עזב את קליפורניה ועבר לנאשוויל עם אביו. הוא החל לנגן בבס בלהקת קאנטרי ובילה את ימיו בעבודה אצל אביו בתחום קידום יצירות הקאנטרי. לאחר 8 חודשים עזב את להקתו. בזמן שעבד עם אביו למד בורצ'טה על תעשיית המוזיקה המקומית.. ב-1985 החל לעבוד ב-MTM רקורדס. לאחר מכן הוא עבד במשך שנתיים כאמרגן עצמאי. לאחר מכן מונה למנהל האמנותי של דרימוורקס רקורדס, יוניברסל מיוזיק נאשוויל ו-MCA רקורדס.

### ביג משין רקורדס
בשנת 2005 עזב את יוניברסל מיוזיק נאשוויל כדי להקים חברת תקליטים עצמאית משלו בשם ביג משין רקורדס. בורצ'טה מאן להכיר באופן בו החברות הגדולות מתנהלות, והרגיש כי הוא וחברו ניל אדמס יכולים לנהל את חברתם העצמאית ביעילות רבה יותר.

לאחר כמה שבועות החתים בורצ'טה את האמנית הראשונה שלו בחברה, הזמרת-יוצרת טיילור סוויפט (אותה הכיר ב-2004) כשהייתה בת 14. סוויפט הייתה האמן המצליח ביותר של החברה. שני אלבומיה, *[[Fearless]]* ו-*[[1989 (אלבום)|1989]]*, שיצאו דרך ביג משין רקורדס, זכו בפרס גראמי עבור אלבום השנה בשנים 2010 ו-2016 בהתאמה.

ב-30 ביוני 2019 קנתה חברת אית'קה הולדינגס, המנוהלת על ידי סקוטר בראון, קנתה את ביג משין רקורדס. בורצ'טה נשאר בתפקידו כמנכ"ל. עסקה זו כללה את זכויות המאסטרינג של ששת האלבומים הראשונים של סוויפט. סוויפט הביעה את תסכולה בפוסט בטאמבלר, ואמרה שניסתה לקנות את הזכויות שלה במשך שנים. היא תיארה את בראון כבריון מניפולטיבי ושקרן. סוויפט גם טענה כי נאמנותו של בורצ'טה באה לידי ביטוי רק באמצעות חוזים, וכי הוא ידע מה יעלה בגורל אלבומיה הראשונים כשחתם על עסקת הקנייה. סוויפט האשימה את בראון ובורצ'טה על שסירבו לתת לה לבצע את שיריה הישנים בהופעתה בטקס פרסי המוזיקה האמריקאית עם קבלת פרס "אמן העשור". כמו כן, נאסר עליה להשתמש בשיריה גם בסרט התיעודי *[[Miss Americana]]*. בורצ'טה מצידו הצהיר: 

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:אנשי עסקים אמריקאים
קטגוריה:אמריקאים שנולדו ב-1962
רומי טמיר

**רומי טמיר** (נולדה ב-3 ביולי 2003) היא אתלטית ישראלית, ארבע פעמים אלופת ישראל (2021, 2023–2025) בקפיצה לרוחק, ופעמיים (2023 ו-2025) בקפיצה משולשת. סגנית אלופת המכביה (2022) בקפיצה לרוחק.

## ביוגרפיה
טמיר נולדה וגדלה ברמת גן, בוגרת תיכון אהל שם בעיר. מתאמנת באגודת מכבי תל אביב.

### 2019
באליפות ישראל שנערכה ביולי זכתה במדליית כסף בקפיצה משולשת בתוצאה של 11.67 מטר, אחרי חנה קנייזבה-מיננקו (13.95 מטר) ולפני שי פרץ (11.49 מטר). בנוסף, סיימה במקום שישי בקפיצה לרוחק בתוצאה של 5.36 מטר.

### 2020
באליפות ישראל שנערכה ביולי זכתה במדליית כסף בקפיצה משולשת בתוצאה של 12.22 מטר, אחרי מרינה רייבר (12.54 מטר) ולפני אודו פרשס (11.92 מטר), ובמדליית ארד בקפיצה לרוחק בתוצאה של (5.65 מטר), אחרי מרינה רייבר (6.02 מטר) וג'ומאן ג'ובראן (5.67 מטר).

### 2021
באליפות ישראל שנערכה ביוני זכתה במדליית זהב בקפיצה לרוחק בתוצאה של 5.94 מטר, לפני עדן פינקלשטיין (5.82 מטר) ולינוי לוי (5.72 מטר), ובמדליית כסף בקפיצה משולשת בתוצאה של 12.31 מטר, אחרי חנה קנייזבה-מיננקו (14.04 מטר) ולפני אנג'ליקה מיטין (12.10 מטר).

### 2022
באליפות ישראל שנערכה ביוני זכתה בשתי מדליות ארד: בקפיצה לרוחק בתוצאה של 5.86 מטר, אחרי נועה לוי (5.90 מטר) ולינוי לוי (5.87 מטר), ובקפיצה משולשת בתוצאה של (12.01 מטר), אחרי חנה קנייזבה-מיננקו (14.15 מטר) ואנג'ליקה מיטין (12.28 מטר).

#### סגנית אלופת המכבייה
במכביה העשרים-ואחת שנערכה ביולי זכתה במדליית כסף בקפיצה לרוחק בתוצאה של 5.56 מטר, אחרי נועה לוי (5.91 מטר) ולפני אנג'ליקה מיטין (5.54 מטר).

### 2023
בתחרות שנערכה בקפריסין ב-1 ביולי קבעה שיא ישראל חדש עד גיל 23 בקפיצה משולשת של 13.02 מטר.

באליפות אירופה עד גיל 23 שנערכה באספו שבפינלנד ביולי סיימה במקום 32 בקפיצה משולשת בתוצאה של 12.02 מטר.

באליפות ישראל שנערכה בהמשך החודש זכתה בשתי מדליות זהב: בקפיצה לרוחק בתוצאה של 6.24 מטר, לפני נועה לוי (5.97 מטר) ויעל פודה (5.53 מטר), ובקפיצה משולשת בתוצאה של (13.03 מטר), לפני אנסטסיה קורצ'אינה (12.28 מטר) ואנג'ליקה מיטין (12.06 מטר).

### 2024
באליפות ישראל שנערכה ביולי זכתה במדליית זהב בקפיצה לרוחק בתוצאה של 6.30 מטר, לפני פולינה אסקינה (6.11 מטר) ולינוי לוי (6.10 מטר), ובמדליית כסף בקפיצה משולשת בתוצאה של 12.98 מטר, אחרי פולינה אסקינה (13.20 מטר) ולפני אנג'ליקה מיטין (12.41 מטר).

## שיאים אישיים
### אצטדיון
* קפיצה לרוחק: 6.33 מטר (2026)
* קפיצה משולשת: 13.50 מטר (2026)

### אולם
* קפיצה לרוחק: 5.63 מטר (2023)
* קפיצה משולשת: 12.58 מטר (2023)

## קישורים חיצוניים

## הערות שוליים

קטגוריה:אתלטים ישראלים
קטגוריה:אתלטיות ישראליות
קטגוריה:קופצות לרוחק ישראליות
קטגוריה:קופצים לרוחק ישראלים
קטגוריה:קופצות משולשת ישראליות
קטגוריה:קופצי משולשת ישראלים
קטגוריה:אלופות ישראל בקפיצה משולשת
קטגוריה:אלופי ישראל בקפיצה משולשת
קטגוריה:אלופות ישראל בקפיצה לרוחק
קטגוריה:אלופי ישראל בקפיצה לרוחק
קטגוריה:ספורטאי מכבי תל אביב
קטגוריה:רמת גן: אישים
קטגוריה:בוגרות בית הספר אהל שם
קטגוריה:בוגרי בית הספר אהל שם
קטגוריה:ישראליות שנולדו ב-2003
קטגוריה:ישראלים שנולדו ב-2003
ויליאם פולטון

**ויליאם סייווין פולטון** (באנגלית: **William Savin Fulton**; 2 ביוני 1795 – 15 באוגוסט 1844) היה עורך דין ופוליטיקאי אמריקאי שכיהן כחבר הסנאט של ארצות הברית מארקנסו מ-1836 ועד מותו ב-1844. הוא שימש קודם לכן כמושל הרביעי של טריטוריית ארקנסו, מ-1835 עד 1836, והיה המזכיר השני של טריטוריית ארקנסו מ-1829 עד 1835.

## ביוגרפיה
פולטון נולד ב-2 ביוני 1795 במחוז ססיל, מרילנד, וסיים את לימודיו במכללת בולטימור ב-1813. הוא התכוון ללמוד משפטים, אבל עם פרוץ מלחמת 1812 הוא התגייס לפלוגה של מתנדבים בפורט מקהנרי. פולטון היה המזכיר הצבאי של הגנרל אנדרו ג'קסון במהלך מלחמת סמינול ב-1818. לאחר המלחמה עבר פולטון לגאלאטין, טנסי, שם התקבל ללשכת עורכי הדין ב-1817. בנוסף, היו בבעלותו עבדים. 

בשנת 1820, פולטון התיישב בפלורנס, אלבמה. בשנת 1821, הוא נבחר לבית המחוקקים של המדינה. הוא מונה למזכיר טריטוריית ארקנסו על ידי הנשיא אנדרו ג'קסון ב-1829.  פולטון שימש כמזכיר עד 1835, אז מונה למושל הטריטוריה. כאשר ארקנסו התקבלה כמדינה ב-1836, הוא הפך לאחד הסנאטורים הראשונים שלה. כחבר הסנאט של ארצות הברית הוא הפך לחבר המפלגה הדמוקרטית. פולטון נשאר סנאטור עד מותו ב-1844. 

פולטון מת בביתו בליטל רוק ב-15 באוגוסט 1844, ונקבר בבית הקברות ההיסטורי מאונט הולי בליטל רוק.

## מורשת
מחוז פולטון, ארקנסו נקרא על שמו.  

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:בוגרי אוניברסיטת מרילנד בבולטימור
קטגוריה:חברי הסנאט של ארצות הברית מארקנסו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1795
קטגוריה:אמריקאים שנפטרו ב-1844
צ'סטר אשלי

**צ'סטר אשלי** (באנגלית: **Chester Ashley**; 1 ביוני 1790 – 29 באפריל 1848) היה פוליטיקאי אמריקאי שייצג את ארקנסו בסנאט של ארצות הברית משנת 1844 ועד מותו.

## ביוגרפיה
### ראשית חייו
אשלי נולד באמהרסט, מסצ'וסטס ב-1 ביוני 1790, ובעודו ילד עבר עם הוריו להדסון, ניו יורק. הוא סיים בהצטיינות את קולג' ויליאמס, ולאחר מכן למד בבית הספר למשפטים של ליצ'פילד.  אשלי עבר מערבה עם השלמת לימודיו, נסע תחילה לאילינוי, ומשם למיזורי. בשנת 1820 הוא הגיע לליטל רוק, טריטוריית ארקנסו, והפך במהרה לאחד מעורכי הדין הטובים והבולטים בטריטוריית ארקנסו; במשך זמן מה, שותפו בפועל היה רוברט קריטנדן. יחד, אשלי וקריטנדן הקימו את משרד עורכי הדין רוז.

### קריירה משפטית ופוליטית
במשך כעשרים שנה המשרד של אשלי היה הגדול ביותר במדינה, והוא הפך לאדם עשיר. הוא גם היה הבעלים של עבדים (כולל אביה של המורה של ליטל רוק שרלוט אנדרוס סטיבנס), עשה ספקולציות בקרקעות, והיה הבעלים של מטעים בחלק הדרום-מזרחי של המדינה.  עושרו הוביל אותו לנסות את כוחו בפוליטיקה; ב-1844 הוא הסתובב ברחבי המדינה בקמפיין למען ג'יימס ק. פולק לנשיאות; הדמוקרטים ניצחו, ואשלי נבחר על ידי בית המחוקקים של המדינה למלא מושב פנוי בסנאט. זמן קצר לאחר שנכנס, הוא מונה ליושב ראש ועדת המשפט של הסנאט; בשנת 1846, הוא נבחר מחדש לסנאט. שנתיים לאחר מכן, הוא חלה לפתע בלשכתו בסנאט ומת זמן קצר לאחר מכן, ב-29 באפריל 1848.

## חיים אישיים
אשלי היה אביו של דלוס רודין אשלי, שכיהן כגזבר המדינה של קליפורניה וכחבר בית הנבחרים של ארצות הברית מנבדה. 

אחד מצאצאיו של אשלי הוא סטרלינג ר. קוקריל, היושב ראש הדמוקרטי של בית הנבחרים של ארקנסו בין השנים 1968 ל-1969 והמועמד הרפובליקני לתפקיד סגן המושל ב-1970.

## מורשת
על שם צ'סטר אשלי נקרא מחוז אשלי, ארקנסו.

## קישורים חיצוניים
* 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוגרי ויליאמס קולג'
קטגוריה:אמריקאים ממוצא אנגלי
קטגוריה:חברי הסנאט של ארצות הברית מארקנסו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1790
קטגוריה:אמריקאים שנפטרו ב-1848
ירדן מנטל

**ירדן מנטל** (נולדה ב-26 בינואר 2007) היא אתלטית ישראלית, שיאנית ישראל עד גיל 23, ושלוש פעמים ברציפות אלופת ישראל (2023–2025) בקפיצה במוט.

## ביוגרפיה
מנטל נולדה בכפר סבא שבישראל ומתאמנת בקפיצה במוט החל מגיל 12 באגודת הפועל אתלטי אורן כפר סבא.

### 2021
באליפות ישראל שנערכה ביוני זכתה במדליית ארד בקפיצה במוט בתוצאה של 3.75 מטר, אחרי נעמה ברנשטיין (4.30 מטר) ואלה רובינשטיין (3.90 מטר).

### 2022
באליפות ישראל שנערכה ביוני זכתה במדליית ארד בקפיצה במוט בתוצאה של 3.75 מטר מטר, אחרי נעמה ברנשטיין (4.20 מטר) ואלה רובינשטיין (3.90 מטר).

### 2023
באליפות ישראל שנערכה ביולי זכתה במדליית זהב בקפיצה במוט בתוצאה של 3.75 מטר, לפני סיון פרומר (3.60 מטר) וקרן פרידמן (3.45 מטר).

בפסטיבל האולימפי האירופי לנוער שנערך במריבור שבסלובניה בהמשך החודש סיימה במקום 11 בקפיצה במוט בתוצאה של 3.60 מטר.

### 2024
באליפות ישראל שנערכה ביוני זכתה במדליית זהב בקפיצה במוט בתוצאה של 3.95 מטר, לפני ליה קוגן (3.45 מטר) והילה עצמון (3.45 מטר).

באליפות אירופה עד גיל 18 שנערכה בבאנסקה ביסטריצה שבסלובקיה ביולי לא הצליחה לקבוע תוצאה בקפיצה במוט.

באליפות העולם עד גיל 20 שנערכה בלימה שבפרו באוגוסט סיימה במקום 17 בקפיצה במוט בתוצאה של 3.80 מטר.

**2025**

אלופת ישראל לנערות עד גיל 20

אלופת ישראל לבוגרות

מקום 13 באליפות אירופה לנוער עד גיל 20

## שיאים אישיים
### אצטדיון
* קפיצה במוט: 4.15 מטר (2025)

### אולם
* קפיצה במוט: 3.74 מטר (2022)

## קישורים חיצוניים

* 

קטגוריה:אתלטיות ישראליות
קטגוריה:אתלטים ישראלים
קטגוריה:קופצות במוט ישראליות
קטגוריה:קופצים במוט ישראלים
קטגוריה:אלופות ישראל בקפיצה במוט
קטגוריה:אלופי ישראל בקפיצה במוט
קטגוריה:כפר סבא: ספורטאים
קטגוריה:ישראליות שנולדו ב-2007
קטגוריה:ישראלים שנולדו ב-2007
גוימסיה

**גוימסיה** (שם מדעי: *Guemesia*) הוא סוג של דינוזאור טורף ממשפחת האבליזאוריים שחי באמריקה הדרומית במשך הקרטיקון העליון שלפני 72 מיליון שנה. הדינוזאור התגלה ב-2022 בידי החוקר Agnolín ועמיתיו ונכלל בו מין יחיד - *Guemesia ochoai*. הדינוזאור נקרא על שם המנהיג הצבאי הארגנטינאי מרטין מיגל דה גואמס, שבאותו מועד ציינו 200 שנה למותו.

הממצאים המאובנים של דינוזאור זה התגלו בתצורות לוס בלנקוטיוס  שבמחוז סלטה שבארגנטינה. הוא ידוע ממעט מאוד ממצאים של אחורי הגולגולת Neurocranium, בה גזע המוח הקטן. לפי גודל הגולגולת נראה שהיה מין של אבליזאור ומהקטנים שבבני משפחתו שזוהו עד כה, כמו גם הדינוזאור הראשון שתואר למדע מהאזור. לצידו התגלו עוד מספר דינוזאורים כמו היונקוילוזאורוס וטיטנוזאורים.

לפי מבנהו נראה שהיה אבליזאור פרימיטיבי שהיה קרוב לסוגים קלי משקל כמו האילוקלסיה והאקריקסינטוזאורוס.

## הערות שוליים

קטגוריה:טקסונים שתוארו בידי פדריקו אגנולין
קטגוריה:בעלי חיים שתוארו ב-2021
קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2022
פולינה אסקינה

**פולינה אסקינה** (נולדה ב-9 ביולי 2003) היא אתלטית ישראלית, אלופת ישראל (2024) בקפיצה משולשת.

## ביוגרפיה
אסקינה נולדה וגדלה ברוסיה, ועד שנת 2021 התחרתה ברוסיה. לאחר מכן עברה לישראל.

### 2024
באליפות ישראל שנערכה ביולי זכתה במדליית זהב בקפיצה משולשת בשיא ישראל חדש עד גיל 23 של 13.20 מטר, לפני רומי טמיר (12.98 מטר) ואנג'ליקה מיטין (12.41 מטר), ובמדליית כסף בקפיצה לרוחק בתוצאה של 6.11 מטר, אחרי רומי טמיר (6.30 מטר) ולפני לינוי לוי (6.10 מטר).

## שיאים אישיים
### אצטדיון
* קפיצה לרוחק: 6.11 מטר (2024)
* קפיצה משולשת: 13.20 מטר (2024), **שיא ישראל עד גיל 23**

## קישורים חיצוניים

קטגוריה:אתלטים ישראלים
קטגוריה:אתלטיות ישראליות
קטגוריה:אתלטים רוסים
קטגוריה:אתלטיות רוסיות
קטגוריה:קופצות לרוחק ישראליות
קטגוריה:קופצים לרוחק ישראלים
קטגוריה:קופצות משולשת ישראליות
קטגוריה:קופצי משולשת ישראלים
קטגוריה:אלופות ישראל בקפיצה משולשת
קטגוריה:אלופי ישראל בקפיצה משולשת
קטגוריה:ישראליות ילידות רוסיה
קטגוריה:ישראלים ילידי רוסיה
קטגוריה:ישראליות שנולדו ב-2003
קטגוריה:ישראלים שנולדו ב-2003
קטגוריה:רוסים שנולדו ב-2003
קטגוריה:רוסיות שנולדו ב-2003
טיסה 2216 של צ'ג'ו אייר

**טיסה 2216 של צ'ג'ו אייר** הייתה טיסה מסחרית וסדירה של חברת הלואו קוסט הדרום-קוריאנית צ'ג'ו אייר  מנמל התעופה סוברנבהומי בבנגקוק שבתאילנד לנמל התעופה הבין-לאומי מואן  שבקוריאה הדרומית. ב-29 בדצמבר 2024, מטוס הבואינג 737-800 שהפעיל את הטיסה סטה ממסלול הנחיתה והתרסק אל הגדר ההיקפית של נמל התעופה בסביבות השעה 09:00 לפי השעון המקומי.

## ההתרסקות
המטוס שנשא על סיפונו 175 נוסעים ו-6 אנשי צוות, 173 מהם דרום קוריאנים, סטה ממסלול הנחיתה בשדה התעופה הבינלאומי מואן שבקוריאה הדרומית, התרסק והתלקח. בהתרסקות נהרגו 179 בני אדם, שתי דיילות שישבו בחלקו האחורי של המטוס חולצו ופונו פצועות לבית החולים.

המטוס יצא מהשדה בשעה 2:11 (UTC+7, שעון מקומי) בשעה 8:57. 

## המטוס
המטוס מדגם בואינג 737-800 מספר זנב HL8088. טס לראשונה ב-19 באוגוסט 2009. 

## קישורים חיצוניים

*
*
*
* ידיעה על התרסקות טיסה 2216 של צ'ג'ו אייר, באתר סוכנות הידיעות Associated Press, 29 בדצמבר 2024
* סרטון המראה את ההתרסקות, באתר יוטיוב

צ'ג'ו אייר, 2216
צ'ג'ו אייר, 2216
קטגוריה:קוריאה הדרומית: תעופה
צ'ג'ו אייר, 2216
קטגוריה:2024 בקוריאה הדרומית
ניקיטה מירקין

**ניקיטה מירקין** (נולד ב-18 בספטמבר 2007) הוא אתלט ישראלי, סגן אלוף אירופה עד גיל 18 (באנסקה ביסטריצה 2024) וסגן אלוף ישראל (2024) בקפיצה במוט.

## ביוגרפיה
מירקין נולד בראשון לציון, ולו אחות תאומה בשם מריה. בגיל תשע הצטרף לאגודת מכבי ראשון לציון. הוא תלמיד כיתה י"ב במקיף ח' בעיר.

### 2023
באליפות ישראל שנערכה ביולי סיים במקום רביעי בקפיצה במוט בתוצאה של 4.60 מטר.

בפסטיבל האולימפי האירופי לנוער שנערך במריבור שבסלובניה בהמשך החודש סיים במקום 11 בקפיצה במוט בתוצאה של 4.50 מטר.

### 2024
באליפות ישראל שנערכה ביוני זכה במדליית כסף בקפיצה במוט בתוצאה של 4.75 מטר, אחרי לב סקוריש (5.20 מטר) ולפני רועי אפשטיין (4.75 מטר).

באליפות אירופה עד גיל 18 שנערכה בבאנסקה ביסטריצה שבסלובקיה ביולי זכה במדליית כסף בקפיצה במוט בתוצאה של 5.00 מטר.

## שיאים אישיים
### אצטדיון
* קפיצה במוט: 5.15 מטר (2024)

## קישורים חיצוניים

* 

קטגוריה:אתלטים ישראלים
קטגוריה:קופצים במוט ישראלים
קטגוריה:ראשון לציון: ספורטאים
קטגוריה:ישראלים שנולדו ב-2007
ג'ורג' לוט

**ג'ורג' לוט** (באנגלית: **George Martin Lott**; 16 באוקטובר 1906 – 3 בדצמבר 1991), היה טניסאי אמריקאי. אחד הטניסאים הבולטים בעולם בסוף שנות ה-20 ותחילת שנות ה-30 של המאה ה-20, כשלזכותו 12 זכיות בטורנירי גראנד סלאם בזוגות, השתתפות בגמרים של גביע דייוויס במדי נבחרת ארצות הברית. 

## קריירת טניס
ג'ורג' לוט נולד בספרינגפילד שבאילינוי. הוא התחיל לשחק טניס לפני מלחמת העולם הראשונה ובוסף שנות ה-20 של המאה ה-20 היה בין הטניסאים הבולטים.

באליפות ארצות הברית הפתוחה 1931 לוט הגיע למשחק הגמר בו הפסיד לאלזוורת' ויינס ב-4 מערכות. באליפות וימבלדון ובאליפות צרפת הפתוחה לוט הגיע למשחקי חצי הגמר. הוא זכה בסינסינטי מאסטרס מספר פעמים.

לוט בלט במשחקי זוגות.

באליפות ארצות הבריט הוא זכה בשנים 1928, 1929, 1930, 1933 ו-1934 עם פרטנרים שונים. בשנת 1931 ו-1934 הוא זכה באליפות וימבלדון ובשנת 1931 באליפות צרפת. בגמר הוא הפסיד רק פעם בשנת 1930 בווימבלדון.

בתחרויות זוגות מעורבים לוט זכה 4 פעמים באליפות ארצות הברית עם פרטנריות שונות ובאליפות וימבלדון 1931 הוא הפסיד בגמר.

עם נבחרת ארצות הברית לוט הגיע בגמר 3 פעמים וזכה בכול משחקי זוגות שהשתתף.

בשנת 1934 לוט עבר למקצוענים ושיחק נגד ביל טילדן. בשנת 1969 הוא החל לאמן נבחרת טניס של אוניברסיטה בשיקגו.

לוט שיתף פעולה עם ירחון בנושא טניס ובשנת 1980 פרסם ספר How to Play Winning Doubles

ב-1964 התקבל לוט התקבל להיכל התהילה של הטניס.

לוט נפטר בשנת 1991.

## קישורים חיצוניים

קטגוריה:אמריקאים ילידי אילינוי
קטגוריה:ספרינגפילד (אילינוי): אישים
קטגוריה:טניסאים אמריקאים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:אילינוי: ספורטאים
קטגוריה:אמריקאים שנולדו ב-1906
קטגוריה:אמריקאים שנפטרו ב-1991
האליפות הלאומית של ארצות הברית בטניס 1929

**האליפות הלאומית של ארצות הברית בטניס 1929** הייתה תחרות טניס שנערכה על מגרשי הדשא. למעט תחרות זוגות גברים התחרויות התקיימו במועדון הטניס וסט סייד שבקווינס. התחרות התחילה ב-19 באוגוסט בתחרות הנשים שהסתיימה ב-24 באוגוסט. תחרויות זוגות הגברים התקיימו בפרברי בוסטון. הם החלו ב-7 בספטמבר והסתיימו ב-14 בספטמבר.

## התחרות
### תחרות הגברים
[ימין|ממוזער|180px|[ביל טילדן, מנצח תחרות הגברים]]
לתחרות זו נרשמו 64 טניסאים שחולקו ל-4 בתים. 14 הטניסאים החזקים קיבלו דירוג (לטניסאים אמריקאים וטניסאים זרים בנפרד).

מנצח אליפות וימבלדון 1928 אנרי קושה לא השתתף בתחרות. במשחק הגמר ביל טילדן מארצות הברית נפגש עם פרנק הנטר מארצות הברית וניצח ב-5 מערכות. לביל טילדן זה היה הניצחון השביעי ואחרון באליפות ארצות הברית.

### תחרות הנשים
ימין|ממוזער|180px|הלן וילס, מנצחת תחרות הנשים
בתחרות הנשים השתתפו 64 טניסאיות שחולקו ל-4 בתים. 16 הטניסאיות החזקות קיבלו דירוג (לטניסאים אמריקאים וטניסאים זרים בנפרד) כדלקמן:

מנצחת תחרות 1928 הלן וילס נפגשה במשחק הגמר עם פבה ווטסון מבריטניה וניצחה אותה ב-2 מערכות.

### תחרות זוגות גברים
בתחרות השתתפו מספר זוגות. במשחק הגמר ג'ורג' לוט/ג'ון דואג מארצות הברית נפגשו עם זוג אמריקאי ברקלי בל/ליואיס וייט וניצחו אותם ב-3 מערכות. ללוט זה היה הניצחון השני ברציפות באליפות. 
### תחרות זוגות נשים
בתחרות השתתפו 32 זוגות. מספר זוגות חזקות זכו לדירוג כמדלקן:

במשחק הגמר פבה ווטסון/פגי מיצ'ל מבריטניה נפגשו עם זוג בריטי נוסף פיליס קאוול/דורותי ברון וניצחו אותם ב-3 מערכות.

### תחרות זוגות מעורבים
בתחרות השתתפו 26 זוגות. במשחק הגמר בטי נאטהול מבריטניה/ג'ורג' לוט מארצות הברית נפגשו עם פילי קאוול/בני אוסטין בריטים וניצחו אותם ב-2 מערכות. לג'ורג' לוט זה היה התואר השני באליפות זו.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 454–483. .
* תחרות הגברים
* תחרות הנשים וזוגות נשים, דף 3
* זוגות מעורבים

## הערות שוליים

1929
ארצות הברית
קטגוריה:1928 בארצות הברית
דוידיאן

קטגוריה:שמות משפחה
קטגוריה:שמות משפחה המבוססים על השם דוד
קטגוריה:שמות משפחה ארמניים
דלוס רודין אשלי

**דלוס רודין אשלי** (באנגלית: **Delos Rodeyn Ashley**; 19 בפברואר 1828 – 18 ביולי 1873) היה פוליטיקאי מקליפורניה ונבדה, שכיהן כגזבר המדינה של קליפורניה וכחבר בית הנבחרים של ארצות הברית מנבדה.

## ביוגרפיה
אשלי נולד ב-19 בפברואר 1828 בארקנסו פוסט, טריטוריית ארקנסו, והיה בנו של צ'סטר אשלי, שהיה עורך דין ולאחר מכן חבר הסנאט של ארצות הברית מארקנסו.  הוא קיבל את השכלתו בבתי הספר המקומיים, ולאחר מכן למד משפטים אצל עורך דין במונרו, מישיגן. הוא התקבל ללשכת עורכי הדין ב-1849, ועבר למונטריי, קליפורניה, שם הקים משרד עריכת דין.

כחבר המפלגה הדמוקרטית, אשלי כיהן כתובע מחוזי של מחוז מונטריי בין השנים 1851–1852. מ-1854 עד 1855 הוא ייצג את המחוז השלישי באספת מדינת קליפורניה. מ-1856 עד 1857 כיהן בסנאט של מדינת קליפורניה כחבר במפלגת שאינם יודעים דבר. במהלך כהונתו בסנאט, הוא היה הנשיא הזמני של הבית. מאוחר יותר הוא הפך לרפובליקני, וכיהן כגזבר מדינת קליפורניה מ-1862 עד 1863.

בשנת 1864, עבר אשלי לווירג'יניה סיטי, נבדה. ב-1865, דיווחי חדשות ציינו שהוא היה נוסע על אניית הקיטור "יוסמיטי" כאשר המנוע שלה התפוצץ, מה שגרם למוות של 55 איש ופציעתם ושריפתם של עשרות נוספים. אשלי הושלך לנהר סקרמנטו, ונמלט משרידי האונייה בשחייה לחוף.

מאוחר יותר באותה שנה הוא נבחר לבית הנבחרים של ארצות הברית מטעם המחוז הכללי של נבדה. הוא נבחר מחדש ב-1866 וכיהן מ-4 במרץ 1865 עד 3 במרץ 1869. הוא לא הועמד לבחירה מחדש ב-1868. במהלך כהונתו בקונגרס, אשלי היה יושב ראש הוועדה לענייני מכרות וכרייה.

הוא עבר לפיוש, נבדה, בשנת 1871 וחזר לעסוק בעריכת דין. כשבריאותו החלה להידרדר ב-1872, עבר אשלי לסן פרנסיסקו, קליפורניה, שם חי עד מותו ב-18 ביולי 1873.

## משפחתו
אשלי היה בעלה של אנני (מקנמרה) אשלי. הם היו הורים לארבעה ילדים:
* דלוס ריצ'רד אשלי (1852–1932)
* אנני רוזלי אשלי אוקונל (1854–1899), אשתו של דניאל אוקונל
* אידה אינז אשלי אדי (1861–1932)
* ויקטוריה פרנסס אשלי (1864–1864)

## קישורים חיצוניים
* 
* 

## הערות שוליים

קטגוריה:חברי בית הנבחרים של ארצות הברית מנבדה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1828
קטגוריה:אמריקאים שנפטרו ב-1873
נהר הומבולדט

**נהר  הוּמבּוֹלדט** (באנגלית: **Humboldt River**) הוא נהר בצפון ובמרכז מדינת נבדה בארצות הברית. הנהר קרוי על שם חוקר הטבע הפרוסי המפורסם אלכסנדר פון הומבולדט.

הנהר משתרע ממזרח למערב, ממקורותיו בהרי ג'רבידג', הרי העצמאות והרי הרובי  במחוז אלקו, עד לשפך הומבולדט, במרחק של כ-362 קילומטר ממקורותיו, בצפון-מערב מחוז צ'רצ'יל . לפי רוב ההערכות אורכו של נהר ההומבולדט הוא 480 עד 530 ק"מ. עם זאת, בשל אופיו המתפתל ורוחבו של הנהר, אורכו עשוי להיות 610 ק"מ. הנהר ממוקם בקו פרשת המים של האגן הגדול והוא הנהר השלישי באורכו בקו פרשת המים, אחרי נהר הדוב בגובה 571 ק"מ ונהר סווייר שאורכו 523 ק"מ. אגן נהר הומבולדט הוא תת-האגן הגדול ביותר של האגן הגדול, ששטחו של 43,600 קמ"ר. זוהי מערכת הנהרות הגדולה היחידה המוכלת במלואה בתוך מדינת נבדה.

הנהר הוא עורק התחבורה הטבעי היחיד באזור האגן הגדול, והיסטורית היה נתיב להגירה אמריקאית מערבה. בנוסף, שני נתיבי רכבת מרכזיים מונחים על גדותיו. קטע מהכביש הבין-מדינתי 80 עובר על גדת הנהר ממקורו ועד לפתחו.

## קישורים חיצוניים

קטגוריה:נבדה: גאוגרפיה
קטגוריה:ארצות הברית: נהרות לפי מדינה
קטגוריה:מקומות על שמו של אלכסנדר פון הומבולדט
קוסמוס (ספר מאת סייגן)

**קוסמוס** הוא ספר מדע פופולרי שנכתב על ידי האסטרונום והסופר זוכה פרס פוליצר קרל סייגן. הוא פורסם ב-1980 כיצירה נלווית למיני-סדרה קוסמוס: מסע אישי שהופקה על ידי תחנת הטלוויזיה הציבורית PBS. הספר פותח במקביל לסדרה ונועד להשלימה. כל אחד מ-13 הפרקים המאוירים של הספר תואם לאחד מ-13 הפרקים של סדרת הטלוויזיה. 

כמה מהרעיונות שנחקרו ב"קוסמוס כוללים" את ההיסטוריה וההתפתחות ההדדית של המדע והציוויליזציה, טבעו של היקום, חקר החלל  על ידי בני אדם ורובוטים, פעולתו הפנימית של התא וה-DNA השולט בו, וסכנות והעתיד כמו השלכות של מלחמה גרעינית. אחת המטרות העיקריות של סייגן הן לספר והן לסדרת הטלוויזיה הייתה להסביר רעיונות מדעיים מורכבים באופן שכל מי שמתעניין בלמידה יוכל להבין. סייגן גם האמין שהטלוויזיה היא אחד מכלי ההוראה הגדולים ביותר שהומצאו אי פעם, ולכן רצה לנצל את ההזדמנות שלו לחנך את העולם.בעקבות הפופולריות של סדרת הטלוויזיה, הספר קוסמוס היה במשך 50 שבועות ברשימת רבי המכר של Publishers Weekly ו-70 שבועות ברשימת רבי המכר של הניו יורק טיימס והיה ספר המדע הנמכר ביותר שפורסם אי פעם באותה תקופה. בשנת 1981 הוא קיבל את פרס הוגו לספר העיון הטוב ביותר. ההצלחה חסרת התקדים של קוסמוס הביאה לעלייה דרמטית בנראות של ספרות בנושאי מדע. הצלחת הספר גם הזניקה את הקריירה הספרותית של סייגן. סרט ההמשך לקוסמוס הוא Pale Blue Dot: A Vision of the Human Future in Space (1994).

ב-2013 יצאה לאור מהדורה חדשה של קוסמוס, עם הקדמה מאת אן דרויאן ומסה מאת ניל דה-גראס טייסון.

## ראו גם
* קוסמוס (ספר מאת הומבולדט)

## קישורים חיצוניים
* 

קטגוריה:קרל סייגן
קטגוריה:ספרי מדע פופולרי
ויליאם סבסטיאן

**ויליאם קינג סבסטיאן** (באנגלית: **William King Sebastian**; 12 ביוני 1812 – 20 במאי 1865) היה פוליטיקאי, שופט ועורך דין אמריקאי מארקנסו. הוא ייצג את ארקנסו כחבר הסנאט של ארצות הברית, מ-1848 עד 1861. סבסטיאן פרש מהסנאט בתחילת מלחמת האזרחים ולאחר מכן הודח רשמית על ידי הסנאט. הוא לא נטל חלק פעיל בממשלת הקונפדרציה והוחזר לתפקידו באמצעות החלטה שהתקבלה לאחר מותו ב-1877.

## ביוגרפיה
### ראשית חייו
סבסטיאן נולד בסנטרוויל, טנסי, ב-12 ביוני 1812. בסביבות שנת 1834 השלים את לימודיו בקולג' קולומביה בטנסי, והחל ללמוד משפטים. בשנת 1835 עבר לטריטוריית ארקנסו, שם התקבל ללשכת עורכי הדין והחל לעסוק בעריכת דין בהלנה שבארקנסו. מאוחר יותר הפך לבעלים של מטעי כותנה. בין השנים 1835 ל-1837 כיהן כתובע, ולאחר מכן כיהן כשופט בית המשפט המחוזי בין השנים 1840 ל-1843, אז מונה לשופט חבר בבית המשפט העליון של ארקנסו. בשנת 1846 מונה לחבר בסנאט של ארקנסו, וכיהן כנשיאו עד 1847. בנוסף, באותה שנה כיהן כאלקטור לנשיאות מטעם המפלגה הדמוקרטית.

### קריירה פוליטית
בשנת 1848, לאחר מותו של צ'סטר אשלי, מונה סבסטיאן כחבר הסנאט של ארצות הברית, ולאחר מכן נבחר לתפקיד זה בזכות עצמו. הוא נבחר מחדש ב-1853 וב-1859. במהלך כהונתו בסנאט, כיהן כיושב ראש ועדת התעשייה וכחבר בוועדה לענייני האינדיאנים. הוא תמך בתוכניותיו של מפקח ענייני הילידים בקליפורניה ונבדה, אדוארד פיצג'רלד ביל, להקים סדרת שמורות אינדיאנים בקליפורניה, בהן יוצבו מוצבים צבאיים על אדמות בבעלות ממשלתית. הרעיון היה שהאינדיאנים יתמכו בעצמם באמצעות חקלאות. השמורה הראשונה מבין אלה, שמורת סבסטיאן, נקראה על שמו.

### אחרית חייו
כשפרצה מלחמת האזרחים האמריקנית, "לא התפטר, כפי שעשו כל שאר הסנאטורים הדרומיים מלבד אנדרו ג'ונסון, אלא נותר צופה עצוב וחסר אונים באירועים". ביולי 1861 הוא הודח מתפקידו בשל חשד לתמיכתו בקונפדרציה. סבסטיאן עזב את הסנאט וחזר להלנה, שם התגורר ועבד כעורך דין במהלך המלחמה. לאחר שכוחות פדרליים כבשו את הלנה, עבר לממפיס, טנסי, בשנת 1864, והמשיך לעסוק בעריכת דין. הוא נפטר שם ב-20 במאי 1865 ונקבר בבית קברות משפחתי פרטי במחוז פיליפס. מחוז סבסטיאן בארקנסו נקרא על שמו. בשנת 1877 ביטל הסנאט את החלטת ההדחה שהתקבלה נגד סבסטיאן, ובהתאם לכך שולמו לילדיו פיצויים שהגיעו להם.

## קישורים חיצוניים
* 
* 

קטגוריה:אמריקאים ילידי טנסי
קטגוריה:עורכי דין אמריקאים במאה ה-19
קטגוריה:חברי הסנאט של ארצות הברית מארקנסו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1812
קטגוריה:אמריקאים שנפטרו ב-1865
שמואל וייסבורג

**שמואל וייסבורג** (נולד בשנת 2002) הוא שחיין ישראלי, אלוף ישראל (2023 ו-2024) במשחה ל-400 מטר מעורב אישי ואלוף ישראל (2024) במשחה ל-200 מטר מעורב אישי.

## ביוגרפיה
וייסבורג מתאמן בקבוצת מכבי חיפה.

### 2022
באליפות ישראל שנערכה בווינגייט בתחילת אוגוסט 2023 הוא זכה ב-2 מדליות, כסף וארד. מדליית כסף במשחה ל-400 מטר מעורב אישי בשיא אישי חדש של 4:29.23 דקות, אחרי איתן בן שטרית מירושלים רבתי (4:19.07 דקות) ולפני ג'ואי לווי ממכבי כפר המכביה (4:39.89 דקות) ומדליית ארד במשחה ל-200 מטר מעורב אישי בשיא אישי חדש של 2:05.09 דקות, אחרי יעקב טומרקין ממכבי אשדוד (2:02.09 דקות) ואיתן בן שטרית (2:02.17 דקות). נוסף לכך, הוא סיים במקום רביעי במשחה ל-200 מטר חזה בשיא איש חדש של 2:19.46 דקות.
	
### 2023
בתחרות "גביע האיגוד" שנערכה באפריל 2023 הוא זכה ב-3 מדליות, אחת מכל סוג. מדליית זהב במשחה ל-400 מטר מעורב אישי בשיא אישי חדש של 4:25.62 דקות, מדליית כסף במשחה ל-200 מטר מעורב אישי בשיא אישי חדש של 2:04.84 דקות ומדליית ארד במשחה ל-200 מטר חזה בשיא אישי חדש של 2:18.88 דקות.
#### אלוף ישראל
באליפות ישראל שנערכה בווינגייט בתחילת יוני אותה שנה הוא זכה במדליית זהב אישית במשחה ל-400 מטר מעורב אישי בתוצאה של 4:28.04 דקות, לפני ג'ואי לווי ממכבי ראשון לציון (4:32.94 דקות) ורון מקדונסקי מהפועל ירושלים (4:38.27 דקות). נוסף לכך, הוא סיים במקום חמישי במשחה ל-50 מטר חזה בשיא אישי חדש של 28.78 שניות ופעמיים במקום שישי במשחה ל-200 מטר חזה בשיא אישי חדש של 2:18.80 דקות ובמשחה ל-200 מטר מעורב אישי בתוצאה של 2:04.58 דקות, בשלב חצי הגמר הוא קבע שיא אישי חדש של 2:03.77 דקות.

### 2024
באליפות ישראל שנערכה בווינגייט בתחילת אוגוסט 2024 הוא זכה ב-3 מדליות, 2 זהב ו-1 כסף. מדליות זהב במשחה ל-200 מטר מעורב אישי בתוצאה של 2:01.74 דקות, לפני איתן בן שטרית (2:01.80 דקות) ואלכסיי גליבינסקי מהפועל ירושלים (2:03.95 דקות) ובמשחה ל-400 מטר מעורב אישי בתוצאה של 4:22.92 דקות, לפני איתן בן שטרית (4:28.90 דקות) ויהב חלג ממכבי קריית אונו (4:29.83 דקות). מדליית כסף במשחה ל-200 מטר חזה בתוצאה של 2:14.23 דקות, אחרי יהונתן רום (2:13.16 דקות) ולפני רון פולונסקי (2:15.51 דקות), חבריו לקבוצה.

#### שיאן ישראל בבריכת 25 מטר
באליפות ישראל (בריכת 25 מטר) שנערכה בווינגייט בסוף דצמבר זכה ב-3 מדליות, 2 זהב ו-1 כסף. מדליות זהב במשחה ל-200 מטר מעורב אישי בשיא אישי חדש של 1:58.25 דקות, לפני מייק מרדר מירושלים רבתי (1:59.48 דקות) ולב שטיינברג מהפועל אילת (2:01.73 דקות) ובמשחה ל-400 מטר מעורב אישי בשיא אישי חדש של 4:10.96 דקות, לפני יהב חלג ממכבי א.ס. רמת השרון (4:15.54 דקות) וג'ואי לווי (4:18.91 דקות). מדליית כסף במשחה ל-200 מטר חזה בשיא אישי חדש של 2:07.66 דקות, אחרי יהונתן יצחקי (2:06.76 דקות) ולפני דניאל יוסיפוב מהפועל אולימפ נתניה (2:07.69 דקות).

## שיאים אישיים
### בריכה אולימפית
* 200 מטר חזה: 2:14.23 דקות (2024)
* 200 מטר מעורב אישי: 2:01.74 דקות (2024)
* 400 מטר מעורב אישי: 4:22.92 דקות (2024)

### בריכת 25 מטר
* 200 מטר חזה: 2:07.66 דקות (2024)
* 200 מטר מעורב אישי: 1:57.56 דקות (2025)
* 400 מטר מעורב אישי: 4:10.96 דקות (2024)

## קישורים חיצוניים

* שמואל וייסבורג, באתר Swimrankings

קטגוריה:אלופי ישראל בשחיית מעורב אישי
קטגוריה:ישראלים שנולדו ב-2002
מסיבת סוף העולם

**מסיבת סוף העולם** הוא אלבום האולפן השישי של להקת ההיפ הופ הישראלית שבק ס'. האלבום יצא בשנת 2024, 12 שנים אחרי צאת אלבומם הקודם "פרה פרה".

## הפקה
את האלבומים הקודמים של הלהקה הפיקו יוסי פיין או פילוני. את האלבום הזה בחרה הלהקה להפיק יחד עם שני מפיקים שלא עבדו איתם בעבר - צוקוש (עילי רביב) ומיכאל כהן, ויחד איתם הם שכרו וילה למשך שבועיים, שם הקליטו את האלבום.

ב-17 בנובמבר, כחודש לפני הוצאת האלבום הוציאה הלהקה סינגל ראשון מתוך האלבום "אמן".

לאחר שהחל מהאלבום "כנען 2000" שינתה הלהקה את כיוון התוכן של הטקסטים במוזיקה שלהם מטקסטים שעוסקים בבחורות, האדרה עצמית ועוד נושאים שנתפסים כפשוטים, שטחיים, וללא אמירה משמעותית או מסר - לכיוון של טקסטים שעוסקים בעיקר במחאה חברתית, ביקורת נוקבת על החברה, תרבות הצריכה ועוד נושאים כמו אלו, כשעדיין יש שירים שמדברים על הנאות מכל מיני סוגים ותחומים שנתפסים כפשוטים יותר, אבל הנושאים הללו נדחקו יותר הצידה בשירי הלהקה. כך היה הקו המוביל גם באלבומים "בום קרנבל" שיצא בשנת 2008 ו"פרה פרה" שיצא בשנת 2012 וכן גם בסינגל "כולם עושים את זה" שיצא בשנת 2022. באלבום הזה החליטה הלהקה לחזור לקו התוכן אשר הוביל אותה בתחילת דרכה, ואף שיר בו לא עסק בביקורת חברתית כלשהי. מבחינת הסאונד המוזיקלי של האלבום, הוא מכיל פחות אלמנטים של ראפ-רוק או ראפ-מטאל שכוללים גיטרות עם דיסטורשן, שבין היתר מאפיינים את הסאונד של הלהקה, ומכיל הרבה יותר סאונד של הפקות היפ-הופ רגילות ועדכניות, מה שפחות מאפיין את הלהקה בדרך כלל.

## רשימת שירים

## הערות שוליים

קטגוריה:אלבומי היפ הופ ישראליים
קטגוריה:אלבומי שב"ק ס'
פרדה דאדלי וורד

**ויניפרד מיי מונז, המרקיזה דה קאזה מורי** (באנגלית: **Winifred May Mones, Marquesa de Casa Maury**; 28 ביולי 1894 - 16 במרץ 1983), הידועה בשם נישואיה הראשונים **פרדה דאדלי וורד**, הייתה אשת חברה אנגלית, שנודעה כמאהבתו הנשואה של אדוארד, נסיך ויילס, לימים אדוארד השמיני.

## קורות חייה
וורד נולדה למשפחת בירקין האמידה, ילדה שנייה ובת בכורה מבין שלוש של הקולונל הבריטי צ'ארלס וילפרד בירקין (1865–1932), בנו של יצרן התחרה הרקומה מנוטינגהאם, סר תומאס בירקין. אימה הייתה האמריקאית, קלייר לויד האו (1871–1934).

ב-1913 נישאה לוויליאם דאדלי וורד, אך במהלך נישואיהם הייתה גם במערכת יחסים עם אדוארד, נסיך ויילס מ-1918 ועד 1929, אז החל אדוארד במערכת יחסים עם תלמה פורנס האמריקאית, והיא זו שהכירה לו את ווליס סימפסון. מערכת היחסים בין הנסיך מוויילס לוורד הנשואה הייתה ידועה בחוגי האצולה. וינסטון צ'רצ'יל כתב ב-1927, לאחר שנסע עם השניים ברכבת, "זה די פתטי לראות את הנסיך ופרדה. האהבה שלו כל כך ברורה ובלתי ניתנת להסתרה".

### נישואים וילדים
וורד נישאה פעמיים. נישואיה הראשונים היו ב-9 ביולי 1913 לוויליאם דאדלי וורד, חבר הפרלמנט הליברלי של סאות'המפטון. שם המשפחה של בעלה הראשון היה וורד, אך ברבות הימים, בעקבות השימוש השגוי בשמו האמצעי 'דאדלי', הפך 'דאדלי וורד' לשם המשפחה הרשמי שלהם. ב-1931 התגרשו בני הזוג בטענה של ניאוף. מנישואים אלה נולדו לוורד שתי בנות:
* **פנלופה אן רייצ'ל דאדלי וורד**, ליידי ריד (4 באוגוסט 1914 - 22 בינואר 1982), שחקנית שנודעה בכינוי 'פמפי'.
** נישאה לראשונה בשנת 1939 לאנתוני פליסייר, עימו הביאה לעולם בת משותפת, טרייסי ריד (1942–2012, נולדה בשם קלייר פליסייר), שהייתה אשתו הראשונה של השחקן אדוארד פוקס. פוקס גילם, בין היתר, את דמותו של אדוארד השמיני בסרט אדוארד וגברת סימפסון, שבו מתואר הרומן בין הנסיך לוורד.
** נישאה בשנית ב-1948 לבמאי הקולנוע קרול ריד, ומנישואים אלה נולד ב-1948 בנם מקס ריד.
* **קלייר אנג'לה לואיז דאדלי וורד**, ליידי לייקוק (25 במאי 1916 - 9 בדצמבר 1999), שנודעה בכינוי 'אנג'י'. ב-1935 נישאה למייג'ור-גנרל סר רוברט לייקוק ונולדו להם שני בנים ושלוש בנות. בנה ג'וזף ויליאם פיטר לייקוק (ג'ו לייקוק; 1938–1980) היה נשוי לשחקנית לוסי פלמינג, אחייניתו של הסופר איאן פלמינג, היוצר של ג'יימס בונד.

לאחר גירושיה נישאה בשנית ב-20 באוקטובר 1937 לפדרו מונס, המרקיז הראשון דה קאזה מורי (1896-1968), קצין מודיעין בצבא הבריטי ומפקד אגף בחיל האוויר המלכותי לשעבר, שהפך לאמרגן תיאטרון וייסד את רשת בתי הקולנוע קורזון. משנת 1938 התגוררו בני הזוג בשכונת סנט ג'ון ווד בלונדון. הם התגרשו ב-1954.

דרך אחיה, רב-סרן הארי בירקין, וורד הייתה גם דודה-רבתא של השחקנית והזמרת ג'יין בירקין (1946-2023).

## בתרבות הפופולרית
* דיוקן של וורד שצייר האמן ג'ון סינגר סרג'נט נחשף בשנת 2016 בסדרת הטלוויזיה Antiques Roadshow.
* במיני-סדרה אדוארד וגברת סימפסון משנת 1978 גילמה את דמותה קיקה מרקהם.
* בעונה הרביעית של הסדרה אחוזת דאונטון גילמה את דמותה ג'נט מונטגומרי.

## קישורים חיצוניים

## הערות שוליים

קטגוריה:פילגשות מלכותיות
קטגוריה:אנגלים ממוצא אמריקאי
קטגוריה:בריטיות שנולדו ב-1894
קטגוריה:בריטיות שנפטרו ב-1984
מוחמד רעד

**מוחמד רעד** (בערבית: **محمد رعد**, נולד ב-22 באוגוסט 1955) הוא טרוריסט ופוליטיקאי לבנוני, המשמש כחבר פרלמנט המייצג את מחוז א-נבטיה. הוא מוביל את הזרוע הפוליטית של חזבאללה בפרלמנט הלבנוני, שהייתה חלק ממחנה 8 במרץ. בשנת 2019 הוטלו עליו סנקציות כלכליות על ידי ארצות הברית, בהתאם לצו המכוון לטרוריסטים ולמי שמספקים תמיכה לטרוריסטים או לפעולות טרור.

## ביוגרפיה
### ראשית חייו וחינוך
רעד נולד בביירות, לבנון, והוא מוסלמי שיעי. משפחתו במקור מהעיירה ג'באע בנפת א-נבטיה בדרום לבנון. הוא בעל תואר ראשון בפילוסופיה מאוניברסיטת לבנון.

### קריירה
#### שנים מוקדמות
רעד הוא אחת הדמויות הבולטות בארגון הטרור חזבאללה, והוא החבר היחיד במפלגה שנכנס לפרלמנט (מייצג את מחוז א-נבטיה) מאז 1992. הוא חבר בוועד המנהל של חזבאללה, ולשעבר יו"ר המועצה הפוליטית שלה. רעד היה שחקן פוליטי מרכזי ונבחר על ידי המג'לס האיראני כנציגה היחיד של לבנון במועצת השומרים האיראנית.

ב-2001 אמר: "חזבאללה הוא מפלגת התנגדות צבאית, והמשימה שלנו היא להילחם בכיבוש ארצנו... אין הפרדה בין פוליטיקה להתנגדות".

בשנת 2013, רעד נחשב לאחד המועמדים הפוטנציאליים להחלפת מזכ"ל חזבאללה במקרה שחסן נסראללה יהפוך ל"מדריך העליון" של הארגון, ובעקבות זאת הכוח שהוקצה לתפקיד המזכיר הכללי צומצם.

#### 2015–2019
בפברואר 2015 הוא אמר שהמערב "מתחנן להסכם גרעין עם איראן".

בינואר 2019, רעד גינה את ה"התערבות" של ארצות הברית בוונצואלה במהלך המשבר הנשיאותי בוונצואלה ב-2019, ואישר את תמיכתו של חזבאללה בנשיא ונצואלה ניקולאס מדורו.

ביולי 2019 הוטלו עליו סנקציות על ידי ארצות הברית, בהתאם לצו המכוון למחבלים ולמי שמספקים תמיכה לטרוריסטים או לפעולות טרור.

באוקטובר 2019, מפגינים תקפו את משרדו של רעד במהלך הפגנות נגד השחיתות והאי-כשירות של הממשלה, והסיכון למשבר כלכלי בלבנון.

#### 2020–הווה
במרץ 2024, רעד נפגש עם שר החוץ של רוסיה סרגיי לברוב, ובחודש שלאחר מכן הודיע כי חזבאללה יפתח נציגות במוסקבה.

ביוני 2024, רעד מתח ביקורת על אנשים על "שהלכו לים ולמועדוני לילה בזמן שהדרום מותקף". העיתונאית ומנחת הטלוויזיה של MTV לבנון, דימא סאדק, כתבה בעוקצנות ברשתות החברתיות: "מזג האוויר נעים היום. אני חושבת להרוס את המדינה במהלך הבילוי שלי בחוף הים". חבר הפרלמנט פייר בו עאסי הגיב לרעד: "כל לבנון קורסת בגלל המדיניות שלך והניצחונות האלוהיים ההזויים וההרסניים שלך. האם חיזקת חוסן כלכלי או חברתי כלשהו בלבנון? אתה חושב שהרקטות האיראניות שלך יאכילו את האנשים?".

כמו כן, ביוני 2024, הודיע רעד כי על חזבאללה "להשקיע" במחאות נגד ישראל באוניברסיטאות בארצות הברית, ולהשתמש בהן כדי "להיכנס ללב החברות המערביות".

### חיים אישיים
רעד נשוי לפאטמה אל-בורגול ונולדו להם 5 ילדים. בנו עבאס, חבר ביחידת כוחות המבצעים המיוחדים של חזבאללה, נהרג במהלך הלחימה עם ישראל שנפתחה בעקבות טבח שבעה באוקטובר. אל-מיאדין דיווח כי בהלוויה של בנו, הוא הודה לאלו שבירכו אותו על מות הקדושים של בנו.

## הערות שוליים

קטגוריה:טרוריסטים לבנונים
קטגוריה:פעילי חזבאללה
קטגוריה:בוגרי האוניברסיטה הלבנונית
קטגוריה:ילידי 1955
לורה פרידמן

**לורה פרידמן** (באנגלית: **Laura Friedman**; נולדה ב-3 בדצמבר 1966) היא פוליטיקאית יהודייה-אמריקאית, חברת המפלגה הדמוקרטית. מכהנת כנציגת המחוז ה-30 של קליפורניה בבית הנבחרים של ארצות הברית.

## ביוגרפיה
פרידמן גדלה בניו יורק וסיימה ב-1988 תואר ראשון בפילוסופיה מאוניברסיטת רוצ'סטר. לאחר הלימודים עברה ללוס אנג'לס ועבדה בתעשיית הבידור בין השאר בסרטי פרמאונט, כסגנית נשיא בחברת Rysher Entertainment, במסגרתה הייתה שותפה בהפקת הסרטים "מותק, הילדות התחלפו, "פוקס פייר", מעצר בית", "זאוס ורוקסן" ו-"Aberration", וכן בחברת Cort/Madden Company. בשנת 2000 הקימה עסק עצמאי בתחום מסחר באמנות זכוכית. 

ב-2009 נבחרה למועצת העיר גלנדייל שבקליפורניה, בין אפריל 2011 לאפריל 2012 כיהנה כראש העיר. ב-2016 נבחרה למועצת המחוקקים של קליפורניה כנציגת המחוז ה-43, נבחרה מאז שוב ב-2018, ב-2020 וכן ב-2022 אז הפך המחוז למחוז ה-44. 

בעקבות הודעתו של אדם שיף, נציג המחוז ה-30 של קליפורניה בבית הנבחרים של ארצות הברית, על כוונו להתמודד לסנאט ב-2024, הכריזה פרידמן על כוונתה להתמודד על מושבו המתפנה. היא סיימה ראשונה בבחירות המקדימות הפתוחות (לא-מפלגתיות) שנערכו במאי 2024 עם כ-30.1% מהקולות, ובבחירות בנובמבר 2024 זכתה ברוב של 68.4%.

פרידמן נשואה ואם לבת.
## קישורים חיצוניים
* 

*
* 

*

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:יהודיות חברות בית הנבחרים של ארצות הברית
קטגוריה:נשים בראשות עיריות בארצות הברית
קטגוריה:חברי בית המחוקקים המדינתי של קליפורניה
קטגוריה:יהודים חברי בתי המחוקקים של מדינות ארצות הברית
קטגוריה:ראשי עיריות בקליפורניה
קטגוריה:יהודים ראשי עיריות בארצות הברית
קטגוריה:מפיקות קולנוע יהודיות אמריקאיות
קטגוריה:חברי הקונגרס ה-119 של ארצות הברית
קטגוריה:יהודים חברי בית הנבחרים של ארצות הברית
קטגוריה:חברות בית הנבחרים של ארצות הברית מקליפורניה
קטגוריה:בוגרות אוניברסיטת רוצ'סטר
קטגוריה:בוגרי אוניברסיטת רוצ'סטר
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
כל החלומות (שיר של אריק לביא)

**כל החלומות** הוא שיר שהקליט אריק לביא עם בתו נועה. את המילים כתב לביא ללחן של דוד קריבושי. השיר יצא באלבום הכפול "כל החלומות" בשנת 1988.

## אודות השיר
נועה לביא סיפרה בשנת 2019 בריאיון בתוכנית "יומן השבוע" בכאן רשת ב', על הנסיבות המשעשעות שהביאו אותה לאולפן: "היום אני ממש שמחה שעשיתי את זה, מבטי האהבה בקליפ הם אותנטיים. כשאבא שלי הקליט את השיר הזה באולפן הייתי בכיתה י"ב. בשעה מאוד מאוחרת אבא שלי התקשר מהאולפן ואמר לאמא שלי להעיר אותי כי זמרת הליווי לא הגיעה להקלטות, הבריזה להם. הם נתקעו עם שעות האולפן ועלה להם הרעיון שאולי אני אעשה את קולות הרקע כי היה לי קול גבוה, מלאכי. אז אמא שלי העירה אותי ושאלה: 'את רוצה לנסוע לאולפן עכשיו להקליט עם אבא שיר'? אז אמרתי חצי בשינה 'כן בטח, למה לא'. אני ממש זוכרת שחצי ישנתי שם. זה יצא ממש מקסים".

## גרסאות כיסוי
* בשנת 2009, ביצעו את השיר קרן הכט, אופיר צמח ושי פלד במופע מחווה לאריק לביא.
* בשנת 2011, ביצע הזמר והשחקן אדם את השיר מתוך המופע שלו "בית".
* באפריל 2020, יצר השחקן והזמר אריק משעלי קליפ וידאו לשיר "כל החלומות" של אריק לביא.
* במאי 2023, העלה הזמר נועם דדון גרסת כיסוי לערוץ היוטיוב הרשמי שלו.
*החל מ-2023, המוזיקאי זיו רובינשטיין שר את השיר במסגרת המופע "כל החלומות - מופע מחווה לאריק לביא".
## קישורים חיצוניים
* כל החלומות, באתר הספרייה הלאומית

* 
* 
* 
* 

## הערות שוליים

קטגוריה:שירי אריק לביא
קטגוריה:דואט אב ובת
קטגוריה:שירים בעברית
קטגוריה:שירים שהולחנו על ידי דוד קריבושי
קטגוריה:שירים על חלומות
ראנג'י

**רן רג'ואן** (נולד ב-5 ביוני 1983), הידוע בשם הבמה **ראנג'י** (**Ranji**), הוא מוזיקאי, מפיק ודי ג'יי בין-לאומי ישראלי. הוא מתמקד בז'אנר פסיטראנס. ראנג'י ידוע בזכות סגנון הייחודי שמשלב מלודיות ובס חזק, נכון ל-2024 הוא אחד מאמני המוזיקה האלקטרונית הישראלים המצליחים בעולם, ומדורג במקום ה-35 מבין האמנים הישראלים המושמעים ביותר בספוטיפיי עם 582,000 האזנות בחודש.

השיר שלו ושל WHITENO1SE (מוזיקאי) "The Moments I'm Missing" הוא אחד השירים המושמעים ביותר של אומן ישראלי בספוטיפיי ונכון לדצמבר 2024, מדורג במקום 16 עם למעלה מ 75 מיליון האזנות ברשימת השירים הישראליים המושמעים ביותר בספוטיפיי.

## קריירה
רג'ואן התחיל את דרכו המוזיקלית בשנת 2003, כאשר יצר והפיק רצועות טראנס פסיכדלי שהחלו לצבור פופולריות בזכות והסאונד הייחודי שלהן. במהלך השנים הוא הופיע בפסטיבלים מובילים כמו Airbeat one ו-טומורולנד, וזכה להערכה רבה על הופעותיו האנרגטיות.

הוא היה חבר בהרכב "Class A", ושיתף פעולה עם הצמד "Dapanji", שתרמו רבות להתפתחותו האמנותית.

בין שיתופי פעולה רבים שסימנו את המגמה הפסיכדלית של ראנג'י – שתפ"ים עם אמנים כמו WHITENO1SE (מוזיקאי), בלסטויז וסקאזי הישראלים, למשל הפרויקט "Blastoyz + Friends, וכן ביצירה "New Ways".
ב-2021 פתח ראנג'י את הלייבל שלו VooX שבו הוא משחרר יצירות מוזיקליות חדשות

## דיסקוגרפיה
### אלבומים
* *New ways* (VooX, 2013)
* *Extended* (VooX, 2022)
### סינגלים (רשימה חלקית)
* "I miss the days"
* "The moments I'm missing"
* "Can't sleep"
* Confess" (Radio edit 2024)"
* Call me any name" (2024)"
* Power of Acid" (2024)"
* Lala" (2024)"
* Liquid Love" (2024)"
* Changes" (2023)"
* Soul" (2023)"
* Blind Folded" (2023)"
* Sympathize" (2023)"
* (2023) "The Road I'm On"
* (2023) "Garden"
* Better Off Alone" (2022)"
* Lay Me Down" (2022)"
* (2022)"Freedom"
* Your Secrets" (2021)"
## הופעות בולטות
ראנג'י מופיע דרך קבע בפסטיבלים ובאירועים מרכזיים בתחום המוזיקה האלקטרונית, כולל פסטיבל Boom בפורטוגל, ופסטיבל טומורולנד בבלגיה, איירביט 1 ואינידיאן ספיריט בגרמניה ורבים אחרים. בנוסף, הוא הופיע באירועים מקומיים ובין-לאומיים שזכו להכרה רחבה.

## קישורים חיצוניים

## הערות שוליים

קטגוריה:מוזיקאים ישראלים
קטגוריה:יוצרי מוזיקת טראנס
ישראלים